**020 08 URED POTPREDSJEDNICE VLADE REPUBLIKE HRVATSKE**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured potpredsjednice Vlade Republike Hrvatske ostvaruje prihode u okviru skupine 67 Prihodi iz proračuna te izvora financiranja 11 Opći prihodi i primici.

Prihodi iz proračuna u prvom polugodištu 2023. godine ostvareni su u iznosu 63.741,16 eura.

**RASHODI I IZDACI**

Ukupni rashodi u prvom polugodištu 2023. godine izvršeni su u iznosu 63.741,16 eura, odnosno 29,15% ukupno planiranih financijskih sredstava. U odnosu na isto razdoblje prethodne godine ukupni rashodi su manji za 6,39%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 62.559,36 eura, odnosno 29,44% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su manji za 7,83%.

U strukturi rashoda poslovanja najveći udio čine rashodi za zaposlene i materijalni rashodi.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 51.229,21 eura što predstavlja 31,25% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su manji za 19,71%. Navedeno smanjenje rezultat je premještaja djelatnika Ureda u drugo tijelo državne uprave.

***Materijalni rashodi***

Materijalni rashodi u prvom polugodištu 2023. godine izvršeni su u iznosu od 11.330,15 eura što predstavlja 23,32% planiranih financijskih sredstava u okviru materijalnih rashoda. U odnosu na isto razdoblje prethodne godine materijalni rashodi su povećani za 178,54%.

U prvom polugodištu 2023. godine sredstva su utrošena za službena putovanja u zemlji i inozemstvu, pretplatu za IUS-info, telekomunikacijske usluge, usluge pretplate na tiskovine, usluge prijevoda, podmirenje eRačuna i putnih troškova vanjskih suradnika te za reprezentaciju.

Najveće povećanje materijalnih rashoda u odnosu na isto razdoblje prethodne godine odnosi se na angažiranje posebne savjetnice Ureda za poslove vezane za analizu zakonodavnog okvira u pogledu nacionalnih manjina i ljudskih prava na nacionalnoj i EU razini te savjetodavne poslove vezane za nacionalno i europsko antidiskriminacijsko pravo i međunarodne aspekte ravnopravnosti spolova i suzbijanja diskriminacije te na uslugu prilagodbe publikacije Analiza predstavljanja nacionalnih manjina u udžbenicima i kurikularnim dokumentima RH za objavu na mrežnim stranicama.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2023. godine izvršeni su u iznosu 1.181,80 eura odnosno 19,35% planiranih financijskih sredstava za 2023. godinu u okviru navedenih rashoda, a sredstva su utrošena za nabavu iPad-a. U istom razdoblju prethodne godine navedeni rashodi su iznosili samo 218,44 eura.